З размовы з Дзімам і Дзянісам робім выснову: элементарныя правілы дарожнага руху яны ведаюць. А вось наступны хлопчык, які пераязджаў гэты ж пешаходны пераход на веласіпедзе, пра неабходнасць спешвацца пры перасячэнні праезнай часткі не ведаў. Чую, як Віктар Багдановіч яму тлумачыць, маўляў, пры адсутнасці тратуара, што асабліва актуальна для дач і вёсак, дзе многія дзеці правядуць гэтае лета, веласіпедысты могуць рухацца па дарозе не далей аднаго метра ад краю праезнай часткі. Дарэчы, дзеці да чатырнаццаці гадоў не могуць выязджаць на дарогу без суправаджэння дарослых. Што тычыцца язды ў цёмны час сутак, то на веласіпедзе павінен быць ліхтар і дзве фары: наперадзе белага колеру, ззаду — чырвонага.